ਲੋਹਟਬੱਦੀ

ਲੋਹਟਬੱਦੀ ਪੰਜਾਬ, ਭਾਰਤ ਦੇ ਲੁਧਿਆਣਾ ਜ਼ਿਲ੍ਹੇ ਦੀ ਰਾਏਕੋਟ ਤਹਿਸੀਲ ਵਿੱਚ ਸਥਿਤ ਇੱਕ ਪਿੰਡ ਹੈ। ਮਾਲਵਾ ਇਤਿਹਾਸ ਪੁਸਤਕ ਮੁਤਾਬਿਕ ਪੁਰਾਣੇ ਸਮੇਂ ਇਸ ਦੇ ਨਜਦੀਕ ਸਤਲੁਜ ਤੇ ਬਿਆਸ ਦਰਿਆਵਾਂ ਦਾ ਸੰਗਮ ਸੀ। ਰਿਆਸਤਾਂ ਸਮੇਂ ਲੋਹਟਬੱਦੀ ਪਹਿਲਾਂ ਰਾਏਕੋਟ ਰਿਆਸਤ ਵਿੱਚ ਸੀ ਤੇ ਬਾਅਦ ਵਿੱਚ ਪਟਿਆਲਾ ਦੇ ਰਾਜਾ ਅਮਰ ਸਿੰਘ ਨੇ ਰਾਏਕੋਟ ਰਿਆਸਤ ਨੂੰ ਬਰਬਾਦ ਕਰਨ ਤੇ ਇਹ ਪਿੰਡ ਨਾਭਾ ਰਿਆਸਤ ਦੇ ਕਬਜੇ ਵਿੱਚ ਆ ਗਿਆ ਸੀ ਤੇ ਉਸ ਸਮੇਂ ਇਥੇ ਠਾਣਾ ਵੀ ਸੀ। ਇਹ ਰਾਏਕੋਟ ਤੋਂ 12 ਕਿਲੋਮੀਟਰ ਦੂਰ ਅਤੇ ਜ਼ਿਲ੍ਹਾ ਹੈੱਡਕੁਆਰਟਰ ਲੁਧਿਆਣਾ ਤੋਂ 47 ਕਿਲੋਮੀਟਰ ਦੂਰ ਸਥਿਤ ਹੈ। ਇਹ ਪੰਜਾਬ ਦਾ ਇਤਿਹਾਸਕ ਪਿੰਡ ਹੈ ਗਦਰੀ ਦੇਸ਼ ਭਗਤਾਂ ਦਾ ਖਾਸ ਟਿਕਾਣਾ ਸੀ। ਗਦਰੀ ਯੋਧੇ ਸ਼ਹੀਦ ਕਰਤਾਰ ਸਿੰਘ ਸਰਾਭਾ ਤੇ ਗ਼ਦਰ ਲਹਿਰ ਦਾ ਉਨ੍ਹਾਂ ਦੇ ਪਿੰਡ ਨਾਲ ਗਹਿਰਾ ਨਾਤਾ ਹੈ, ਜੰਗ-ਏ- ਆਜ਼ਾਦੀ ਦੌਰਾਨ ਸ਼ਹੀਦ ਕਰਤਾਰ ਸਿੰਘ ਸਰਾਭਾ ਵੱਲੋਂ ਪਿੰਡ ਲੋਹਟਬੱਦੀ ਦੇ ਬਾਹਰਵਾਰ ਸਥਿਤ ਬਾਬਾ ਬਖੂਆ ਦੇ ਅਸਥਾਨ 'ਤੇ ਆਪਣਾ ਟਿਕਾਣਾ ਬਣਾਇਆ ਹੋਇਆ ਸੀ, ਜਿਥੋਂ ਆਜ਼ਾਦੀ ਲਹਿਰ ਦੀਆਂ ਸਰਗਰਮੀਆਂ ਤੇ ਬੰਬ ਫੈਕਟਰੀ ਚਲਾਈ ਜਾਂਦੀ ਸੀ। ਕਾਮਰੇਡ ਹਰਨਾਮ ਸਿੰਘ ਚਮਕ ਜੋ ਕਿ ਦੇਸ਼ ਭਗਤ ਤੇ ਉੱਘੇ ਕਮਿਊਨਿਸਟ ਆਗੂ ਸਨ। ਉਨ੍ਹਾਂ ਦਾ ਜੱਦੀ ਪਿੰਡ ਵੀ ਲੋਹਟਬੱਦੀ ਸੀ।

ਹਵਾਲੇ

ਸ਼੍ਰੇਣੀ:ਲੁਧਿਆਣਾ ਜ਼ਿਲ੍ਹੇ ਦੇ ਪਿੰਡ